Iiḍighi 17:22, 23
OGHAẠPH OOKARAGH: Oghaạph oghughuronhom mọ anạ aḍạ ḍiḅeraạn, aagholhomhi emhuoghaạph phọ, aḅilhẹ aḍeenhaan iyaạr phọ ewạ bọ dị buphẹ ronaghạn bọ k'oler rurụ ongọ.
IPẸ NẠ KAḌIGHI BỌ:
Ḍạ ḍiḅeraạn. Saḅạr ḍipuru, iyaạr dị emitenhaan oye, iinhaghạn obobọ torobọ iyaạr dị k'eḅeraạn buphẹ ronaghạn bọ.
Mạ amiteom emhuoghaạph ph'anạ. Maạr amhiịn mọ oghaạph oghughuronhom mọ anạ aagholhomhi ni emhuoghaạph phọ, r'iyaạr phọ nạ atụ bọ kụ rangọ oghaạph phọ.
Ḍeenhaan iyaạr phọ eḍighi bọ kụ emhuoghaạph phọ emhạn bọ maạr. Oghaạph phọ ku/gbọl esi araraạr phọ reeḅaghamhị bọ buphẹ nạ rakaaphạn bọ. Oye 'ye anhaghanhạn ni ipẹ odị asighẹ aḍighinhom, kụ kelọgh bọ ḍighaạgh.